करोड़ों की ठगी के आरोप में पांच आढ़ती नामजद
सदरपुलिस ने किसानों से करोड़ों रुपए की कथित ठगी करने के आरोप में पांच आढ़तियों के खिलाफ केस दर्ज करने के बाद कार्रवाई शुरू कर दी है। देर शाम तक आरोपी पुलिस की धरपकड़ से बाहर थे। पुलिस के पास दर्ज रिपोर्ट के मुताबिक गांव चंदूमाजरा निवासी हरी सिंह ने गांव बसंतपुरा की आनाज मंडी में सरहिंद के रहने वाले संजीव कुमार, राजेश कुमार, विनोद कुमार, काकू, सोनू नामक आढ़तियों के पास अपनी फसल बेचा करता था। इस दौरान फसल समेत उसके करीब तीन करोड़ रुपए बकाया हो गए। लेकिन आरोपी दुकान बंद कर उसकी रकम लेकर फरार होने में सफल हो गया। पुलिस ने जांच शुरू की तो सामने आया कि करीब तीन दर्जन किसान इस तरह के हैं, जिनसे करोड़ों रुपये की ठगी की जा चुकी है। पुलिस ने उक्त पांचों के खिलाफ विभिन्न धाराओं के तहत केस दर्ज कर कार्रवाई शुरू कर दी गई है।
hin_Deva hin_Deva